# data[].attributes.body
Hutan gunung terdapat di kawasan yang ketinggiannya melebihi 1 200 meter dari aras laut. Tumbuh-tumbuhan tumbuh dengan  subur di kawasan tanah laterit. Pokok-pokok semakin jarang apabila tanah semakin tinggi.

Ciri-ciri Hutan Gunung:

Tumbuh-tumbuhan jenis bantut dan tumbuh jarang-jarang.

Pokok seperti laurel,paki-pakis,orkid dan periuk kera.

Hidupan liar seperti tupai gunung, burung rajawali dan siamang.

# data[].attributes.body
Tumbuh di kawasan pinggir laut yang rendah, berpasir, bersaliran baik dan terdedah kepada tiupan angin dari laut.

Ciri-ciri Hutan Pantai:

Pokok-pokoknya mempunyai ketinggian yang berbeza-beza

Mempunyai rimbunan daun yang tebal dan lebar

Daun berbentuk silinder seperti pokok ru

Batang pokok lurus dan tinggi seperti pokok ru

Kulit batang pokok kasar dan mempunyai rekahan cetek seperti pokok ru, kelat jambu laut dan pokok dungun

Akar yang merebak dan menjalar jauh kedalam tanah seperti pokok tapak kuda

Tumbuh-tumbuhan di kawasan ini ialah pokok ru, pokok kelapa, mengkuang laut, pokok renek, tapak kuda, rumput lari-lari, ketapang, kelat jambu air, bebaru, jemerlang laut, bintangor laut dan semak-samun.

hidupan liar yang terdapat di hutan pantai ialah kera, ular, biawak, tupai, burung dan serangga.

# data[].attributes.body
b) Hutan Paya Air Tawar
Hutan Paya Air Tawar terdapat di kawasan pedalaman yang bersaliran buruk, bertanih gambut dan bertakung air. Pokok yang tumbuh biasanya tinggi. Hutan ini meliputi 8% daripada kawasan hutan negara kita.

Ciri-ciri Hutan Paya Air Tawar:

Terdiri daripada pokok palma, gelam, nipah, kempas, keladi air, mengkuang.

Hidupan air yang terdapat di sini ikan, udang galah, ular, biawak, katak

# data[].attributes.body
Terdapat dua jenis hutan paya iaitu hutan paya air masin dan hutan paya air tawar

a) Hutan Paya Air Masin
Tumbuh di kawasan pinggir laut berlumpur, terlindung dan ditenggelami air semasa air pasang.

Hutan paya air masin banyak terdapat di:

a) sekitar muara sungai Perak

b) sekitar muara Sungai Bernam, Selangor

c) muara sungai Rajang dan Sungai Baram, Sarawak

d) kawasan pantai timur Sabah

Ciri-ciri Hutan Paya Air Masin:

Tumbuh-tumbuhan semula jadi ialah pokok bakau, nipah, lenggadai, tumu merah, paku pakis, gelam, ramin, jongkong dan nibung .

Hidupan liar yang dapat ditemui ialah ikan belacak, ketam uca, kerang, memerang, burung bangau, ular, monyet dan spesies burung seperti burung merak, burung botak dan burung upih.

# data[].attributes.body
Hutan hujan tropika adalah jenis hutan yang paling luas di Malaysia, iaitu meliputi kira-kira 60% daripada kawasan di Semenanjung Malaysia, dan kira-kira 75 % di Sabah dan Sarawak. Hutan ini biasanya terdapat di kawasan yang tingginya tidak melebihi 1000 meter.

Ciri-ciri Hutan Hujan Tropika:

Pokok tumbuh di kawasan tanah pamah, bukit bukau dan lereng gunung.

Pokok tumbuh rapat-rapat dan mempunyai ketinggian yang berbeza.

Pokok tegak, lurus, malar hijau dan berakar banir.

Pokok jenis kayu keras seperti meranti, cengal, keruing dan balau.

Tumbuh-tumbuhan lain seperti rotan dan buluh.

Terdapat habitat untuk haiwan seperti rusa, harimau, gajah, beruang dan musang.

Pokok yang tinggi menjadi habitat untuk haiwan seperti kera, burung, lebah, kelawar dan tupai terbang.